ΓΡΑΠΤΗ ΕΡΩΤΗΣΗ E-2780/01

υποβολή: Armando Cossutta (GUE/NGL) προς την Επιτροπή

(9 Οκτωβρίου 2001)

Θέμα: Προκήρυξη διαγωνισμού για το δίκτυο διευρωπαϊκών τηλεπικοινωνιών

Στις 28 Ιουλίου δημοσιεύθηκε προκήρυξη διαγωνισμού για τηνποβολή σχεδίων σχετικά με την κατασκευή δικτύων για τις διευρωπαϊκές τηλεπικοινωνίες(1). Η προκήρυξη αυτή είχε ως ημερομηνία λήξης την 7η Σεπτεμβρίου 2001 (ημερομηνία λήξης τηςποβολής των σχεδίων).

1. Δεν θεωρεί άραγε η Επιτροπή ότι τα χρονικά περιθώρια μεταξύ της δημοσίευσης της προκήρυξης και τη λήξη της προθεσμίας (41 ημέρες συνολικά) είναιπερβολικά σύντομα, λαμβάνοντας κυρίωςπόψη την περίοδο μείωσης της δραστηριότητας για μεγάλο αριθμό πιθανών συμμετεχόντων (μήνας Αύγουστος)·

2. Ποια μέσα χρησιμοποιήθηκαν για την ενημέρωση των ενδιαφερομένων·

3. Ποίοι από αυτούς που έχουν ήδη ανταποκριθεί συμμετέχουν, διαπραγματεύονται ή έχουν ήδη συμμετάσχει σε άλλα προγράμματα ΤΕΝ-Τelecom;

(1) ΕΕ C 211 της 28.7.2001.

Απάντηση του κ. Liikanen εξ ονόματος της Επιτροπής

(12 Δεκεμβρίου 2001)

Μολονότι η προθεσμία μεταξύ της δημοσίευσης της πρόσκλησης στην Επίσημη Εφημερίδα και της λήξης της ήταν συντομότερη του κανονικού, η Επιτροπή έλαβε μέτρα προκειμένου να ενημερώσει τους ενδεχόμενουςποψηφίους για την επερχόμενη πρόσκληση, προκειμένου να τους συνδράμει στην προετοιμασία, πριν από τη θερινή περίοδο. Εκτός από τη δημοσίευση στην Επίσημη Εφημερίδα, το διευρωπαϊκό πρόγραμμα TEN-Telecom (ΔΕΔ-Τηλεπικοινωνίες) διατηρεί ιστοθέση στην οποία περιλαμβανόταν η κοινοποίηση της πρόσκλησης και προκαταρκτικές πληροφορίες, οι οποίες είχαν τοποθετηθεί στην ιστοθέση τον Μάϊο του 2001.

Όλοι οι επισκέπτες της εν λόγω ιστοθέσης καλούνται να καταχωριστούν και κατόπιν τους αποστέλλονται κοινοποιήσεις μέσω ηλεκτρονικού ταχυδρομείου σχετικά με γεγονότα όπως η πρόσκληση 2001/1. Η περαιτέρω διάδοση πραγματοποιείται μέσω των εθνικών πληροφοριακών ημερίδων που διοργανώνονται στα κράτη μέλη με τη συνδρομή του προσωπικού της Επιτροπής. Οι εν λόγω μηχανισμοί είχαν τεθεί σε λειτουργία πριν από τη δημοσίευση της πρόσκλησης,πό την αίρεση της διευκρίνισης προς τους αποδέκτες ότι οι πληροφορίες είχαν προσωρινό χαρακτήρα, εν αναμονή της δημοσίευσης στην Επίσημη Εφημερίδα.

Η Επιτροπή διοργάνωσε μια πληροφοριακή ημερίδα σχετικά με την εν λόγω πρόσκληση στις 19 Ιουνίου 2001, η οποία αναγγέλθηκε στην ιστοθέση του προγράμματος TEN-Telecom και μέσω ηλεκτρονικού ταχυδρομείου με βάση τους καταλόγους αποδεκτών· απεστάλησαν 3 959 προσκλήσεις στις 29 Μαΐου 2001, δεκατέσσερις εβδομάδες πριν από τη λήξη της πρόσκλησης. Για την πληροφοριακή ημερίδα της Επιτροπής εγγράφησαν 430 άτομα και 404 περαιτέρω συμμετείχαν στις εθνικές πληροφοριακές ημερίδες.

Ήταν αναγκαίο να λήξει η πρόσκληση νωρίς τον Σεπτέμβριο του 2001 έτσι ώστε οι προτάσεις να μπορούν να αξιολογηθούν δεόντως, να επιλεγούν για χρηματοδότηση και να συνταχθούν οι συμβάσεις πριν από το τέλος του δημοσιονομικού έτους 2001.

Η Επιτροπή θεωρεί ότι η μείωση της περιόδου κατά την οποία παρέμεινε ανοικτή η πρόσκληση δεν έφερε σε μειονεκτική θέση τις κοινοπραξίες που είναι ήδη αρκετά ώριμες. Οιποψήφιοι που δεν βρίσκονταν σε ικανοποιητική κατάσταση ετοιμότητας θα έχουν την ευκαιρία ναποβάλουν την προσφορά τους στην πρόσκληση του 2001/2, η οποία θα είναι ανοικτή για περίοδο περίπου τριών μηνών.

Πρέπει να σημειωθεί ότι κατά την αξιολόγηση των προτάσεων που έχουν παραληφθεί, τέσσερεις έλαβαν τη βαθμολογία Α, ενώ συγκριτικά μόνο δύο είχαν λάβει την εν λόγω βαθμολογία κατά την αξιολόγηση που αφορούσε την πρόσκληση του 2000/2. Αυτό φαίνεται να επιβεβαιώνει ότι η μικρή χρονική περίοδος κατά την οποία η πρόσκληση ήταν ανοικτή δεν εμπόδισε τηνποβολή προτάσεων καλής ποιότητας.

Ως απάντηση στην πρόσκληση παραλήφθηκαν 44 προτάσεις. Οι συντονιστές των πέντε προτάσεων ήταν προηγουμένως συντονιστές σε έργα TEN-Telecom ή σε επί του παρόντοςπό διαπραγμάτευση έργα.